**BRĀĻU BERTĀNU MEISTARKLASES NOLIKUMS**

**I. Mērķis un uzdevumi**

1. Popularizēt basketbolu kā sporta veidu un aktīvās atpūtas sastāvdaļu.

2. Dot iespēju bērniem un jauniešiem vasarā lietderīgi pavadīt laiku.

3. Uzlabot bērnu un jauniešu basketbola prasmes.

4. Uzlabot basketbolistu zināšanas sporta psiholoģijā, uzturmācībā, traumu profilaksē u.c.

5. Iegūt pieredzi, zināšanas no slaveniem sportistiem, treneriem, sabiedrībā zināmiem cilvēkiem.

**II. Laiks un vieta**

6. Brāļu Bertānu Meistarklase notiek no 2025.gada 30. jūnijam līdz 4. jūlijam.

7. Vieta – Valmieras Olimpiskais Centrs.

**III. Organizatori**

8. Meistarklasi organizē Nodibinājums “Bertānu Valmieras basketbola skola” sadarbībā ar AS VALMIERAS STIKLA ŠĶIEDRA, SIA VIA, VALMIERA GLASS VIA, Valmieras pilsētas pašvaldība, Sportland;

9. Atbildīgā persona par meistarklases norisi – Alvils Kaufmanis.

**IV. Dalībnieki**

10. Meistarklasē piedalās Valmieras un citu reģionu jaunie basketbolisti, kas dzimuši 2009. – 2012. gadā.

11. Maksimālais dalībnieku skaits **– 100 basketbolisti.**

**V. Pieteikšanās, reģistrācija.**

12. Pieteikšanās dalībai meistarklasē ir līdz 2025.gada **16. jūnijam plkst. 17.00**

13. Meistarklasei tiek reģistrēti tikai tie dalībnieki, kuri samaksājuši dalības maksu rēķinā norādītajā termiņā.

14. Dalību meistarklasē garantē **pirmie 100 dalībnieki**, kuri ir samaksājuši dalības maksu.

**VI. Dalības maksa**

15. Maksa par dalību meistarklasē ir:

**260 EUR** - no viena dalībnieka, kuram nav nepieciešamas naktsmītnes. Pusdienas, vakariņas ir iekļautas.

**380 EUR** - no viena dalībnieka, kuram nepieciešama izmitināšana. Naktsmītnes, brokastis, pusdienas, vakariņas ir iekļautas.

16. Dalības maksa ir jāpārskaita līdz rēķinā norādītajam termiņam uz Nodibinājuma “Bertānu Valmieras basketbola skola” norēķinu kontu (norādīts rēķinā).

**VII. Papildus informācija**

* Papildus informācija par nometnes norisi – Madara Krauze (+3712697044) – pasakumi@bvbs.lv